stanford-oval/wikipedia huggingface dataset:
Charlotte Perkins Gilman
Elämäkerta

Charlotte Anna Perkins syntyi Connecticutissa 1860. Hänen isänsä Frederick oli kirjailija, toimittaja ja kirjastovirkailija. Frederick Perkins ei osallistunut lapsensa kasvatukseen tai ylöspitoon, ja Charlotte eli lapsuutensa köyhyydessä. Hänen koulutuksensa jäi vähäiseksi ja katkelmalliseksi, mutta hän ehti opiskella jonkin aikaa Rhode Island School of Designissa.
Toukokuussa 1884 Perkins avioitui taiteilija Charles W. Stetsonin kanssa. Aikakauden odotuksiin kuului, että vaimo huolehti pariskunnan yhteisestä kodista, mistä Charlotte ei nauttinut lainkaan. Synnytettyään lapsen hän alkoi kärsiä vakavasta masennuksesta. Vuonna 1885 hän matkusteli Kaliforniassa, ja vuonna 1888 hän muutti tyttärensä kanssa Pasadenaan. Pariskunta erosi virallisesti 1894, ja pian sen jälkeen Charles Stetson avioitui läheisen ystävänsä kanssa. Stetsonien tytär asui siitedes isänsä ja äitipuolensa kanssa. Tapaus aiheutti julkisen skandaalin.
Pian Kaliforniaan muuttonsa jälkeen Perkins alkoi kirjoittaa runoja ja novelleja, joita hän julkaisi aikakauslehdissä. Vuonna 1893 ilmestyi hänen ensimmäinen kirjansa, runokokoelma In This Our World. Perkins muutti San Franciscoon, piti luentoja etiikasta, työväen ja naisten asemasta sekä toimitti Pacific Coast Women’s Press Association lehteä Impressiä. Vuonna 1895 hän asui hetken aikaa Chicagon Hull Housessa. 1890-luvun jälkipuoliskolla Perkins luennoi eri puolilla Yhdysvaltoja, ja 1896 hänet valittiin edustajaksi toisen internationaalin kongressiin, joka järjestettiin Lontoossa. Kaksi vuotta myöhemmin hän julkaisi manifestin Women and Economics, jossa vaadittiin naisille taloudellista itsenäisyyttä, vastustettiin kotitaloustöiden epätasaista jakautumista sukupuolten kesken ja arvosteltiin romanttisia käsityksiä naisten ja äitien asemasta.
Kesäkuussa 1900 Perkins meni naimisiin sukulaisensa George H. Gilmanin kanssa ja asui tämän kanssa New Yorkissa vuoteen 1922 saakka. Gilman jatkoi aktiivista kirjoittamista ja julkaisi lukuisia teoksia, joissa käsitteli taloutta ja sukupuolta. Vuosina 1909–1916 hän toimitti feminististä aikakauslehteä The Forerunneria ja kirjoitti moniin muihin lehtiin. Chicagon-aikaisen toverinsa Jane Addamsin kanssa hän perusti vuonna 1915 feministisen rauhanjärjestö Woman’s Peace Partyn, muttei juurikaan osallistunut sen toimintaan. Hän perusti myös Charlton Co. -nimisen kustantamon, jonka kautta julkaisi romaanejaan.
Vuonna 1935 ilmestyi omaelämäkerta The Living of Charlotte Perkins Gilman. Samana vuonna Gilman teki itsemurhan saatuaan tietää syöpänsä olevan parantumatonta laatua. Hän oli kuollessaan 75-vuotias.
Tuotanto

Gilman julkaisi lähes 200 novellia ja useita pitempiä teoksia. Hänen ensimmäinen novellinsa ”Keltainen seinäpaperi” (1892) on samalla kaikkein tunnetuin. Psykologista kauhua edustava kertomus on Gilmanin ainoa kauhutarina ja kertoo alentuvan ja ylisuojelevan aviomiehensä armoille joutuneen naisen henkisestä luhistumisesta. Novelli perustuu Gilmanin omiin kokemuksiin, kun neurologi Silas Weir Mitchell yritti hoitaa hänen masennustaan vuodelevolla.
Suuri osa Gilmanin myöhemmästä kaunokirjallisuudesta on tarinalliseen muotoon puettua poliittista kirjallisuutta. The Forerunner-lehdessä vuonna 1911 julkaistu Moving the Mountain on feministinen romaani, joka sijoittuu vuoteen 1940. Kirjassa kerrotaan tulevaisuuden Yhdysvalloista, jossa naiset ovat kyllästyneet miesten valtaan ja perustaneet tasa-arvoisen sosialistisen utopian. Tunnettu on myös The Forerunnerissa 1915 julkaistu Herland, jossa kuvaillaan neitseellisesti lisääntyvien naisten utopistista yhteisöä, joka on ollut muusta maailmasta eristettynä 2 000 vuoden ajan. Sen löytävät kolme miestä, joista yksi ihailee naisia, toinen on sovinisti ja kolmas myötätuntoinen tarkkailija ja kirjan kertojahahmo. Gilman kirjoitti romaanille myös jatko-osan With Her in Ourland (1916).
Kaunokirjallisuuden ohella Gilman kirjoitti suuren määrän tietokirjallisuutta ja lukemattomia lehtiartikkeleja.
Suomennettuja teoksia

”Keltainen seinäpaperi” (The Yellow Wallpaper, 1899) antologiassa Haudantakaisia.  (Toim. Markku Sadelehto)  Suomentanut Osmo Saarinen. Helsinki:  Jalava, 1994.  ISBN 951-887-050-0
Herland.  ((Herland, 1915.) Suom. Ville-Juhani Sutinen)  Savukeidas, 2009.  ISBN 978-952-5500-39-4
Keltainen seinäpaperi ja muita kirjoituksia.  (Suom. Ville-Juhani Sutinen)  Savukeidas, 2010.  ISBN 978-952-5500-70-7
Aiheesta muualla

Wikimedia Commonsissa on kuvia tai muita tiedostoja aiheesta .
Charlotte Perkins Gilman Gutenberg-projektissa
Hannele Huhtala: Utopia naisten maasta (Arkistoitu – Internet Archive). Voima 19.4.2009.
Päivi Kosonen: Feministinen utopiaklassikko – uuden äitiyden valtakunta. Kiiltomato.net 10.6.2009.
Hannu Waarala: Herland (Arkistoitu – Internet Archive). Savon sanomat 28.7.2009.
| Auktoriteettitunnisteet  |
| --- | --- |
Kansainväliset:  FAST  ISNI 2  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Suomi (KANTO)  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  MusicBrainz  ULAN 
Henkilöt:  DDB  Trove 
Muut:  Europeana  SNAC 2  IdRef 
”Mitä ’feminismi’ on?” The Atlanta Constitutionissa 10. joulukuuta 1916 julkaistu artikkeli.
Liekehtivä valtaistuin

| Liekehtivä valtaistuin> The Throne of Fire |
| --- | --- |

Alkuperäisteos
Kirjailija:  Rick Riordan
Kansitaiteilija:  John Rocco
Kieli:  englanti
Genre:  fantasiakirjallisuus, nuortenkirjallisuus
Julkaistu:  2011
Suomennos
Suomentaja:  Ilkka Rekiaro
Kustantaja:  Otava
Julkaistu:  2012
Ulkoasu:  sidottu
Sivumäärä:  448
ISBN:  978-951-1-26401-9
Sarja: Kanen aikakirjat
Edeltävä:  Punainen pyramidi
Seuraava:  Pedon varjo
Löydä lisää kirjojaKirjallisuuden teemasivulta
Liekehtivä valtaistuin (engl. The Throne of Fire) on Rick Riordanin kirjoittama vuonna 2011 julkaistu nuorten fantasiaromaani, joka on Kanen aikakirjat -sarjan toinen kirja ja jatkoa kirjalle Punainen pyramidi. Kirjan suomennos ilmestyi tammikuussa 2012.
Aiheesta muualla

Kirjasampo
Robin McKinley

| Robin McKinley |
| --- | --- |

Henkilötiedot
Syntynyt: 1952 Warren, Ohio Yhdysvallat
Kirjailija
Tyylilajit:  fantasia
Esikoisteos:  Beauty (1978)
Aiheesta muualla
robinmckinley.com
Löydä lisää kirjailijoitaKirjallisuuden teemasivulta
Robin McKinley (oik. Jennifer Carolyn Robin McKinley, s. 1952 Warren, Ohio) on yhdysvaltalainen kirjailija.
McKinleyn isä oli töissä laivastossa.lähde? Isän työn perässä perhe muutti Japaniin, jossa McKinley aloitti koulun.lähde? Aikuisiässä hän muutti Yhdysvalloista Hampshireen, Britanniaan mennäkseen naimisiin nykyisen miehensä, kirjailija Peter Dickinsonin kanssa.lähde?
Teokset > Romaanit

Beauty: A Retelling of the Story of Beauty and the Beast (1978)
The Blue Sword (1982)
The Hero and the Crown (1984)
The Outlaws of Sherwood (1988, suom. Robin Hood, Sherwoodin sankari)
Deerskin (1993)
Rose Daughter (1997)
Spindle's End (2000)
Sunshine (2003)
Dragonhaven (2007)
Teokset > Novellikokoelmat

The Door in the Hedge (1981)
The Knot in the Grain and Other Stories (1994)
Water: Tales of Elemental Spirits (2002, yhdessä Peter Dickinsonin kanssa)
Teokset > Kuvakirjat

My Father Is in the Navy (1992), kuvittanut Martine Gourbault
Rowan (1992), kuvittanut Donna Ruff
The Stone Fey (1998), kuvittanut John Clapp
Teokset > Suomennettu teos

Robin Hood, Sherwoodin sankari.  ((The Outlaws of Sherwood, 1988). Suomentanut Anja Haglund)  Helsinki:  Gummerus junior, 1991.  ISBN 951-36-0082-3
Palkinnot

Newbery-mitali 1985
Lois McMaster Bujold

| Lois McMaster Bujold |
| --- | --- |
 Bujold vuonna 2009.
Henkilötiedot
Syntynyt: 2. marraskuuta 1949 (ikä 75) Columbus, Ohio
Kansalaisuus:  yhdysvaltalainen
Ammatti:  kirjailija
Kirjailija
Aikakausi:  1986 – nykyaika
Tyylilajit:  science fiction, fantasia
Esikoisteos:  Kunnian sirpaleita (1986)
Palkinnot
 Hugo-palkinto Mythopoeic-palkinto Nebula-palkinto 
Aiheesta muualla
dendarii.com (englanniksi)
Löydä lisää kirjailijoitaKirjallisuuden teemasivulta
Lois McMaster Bujold (s. 2. marraskuuta 1949 Columbus, Ohio) on yhdysvaltalainen tieteis- ja fantasiakirjailija. Hänen tuotantoonsa kuuluu parikymmentä romaania, joista seitsemän fantasiaromaania. Bujold on saanut seitsemän Hugo- ja kolme Nebula-palkintoa.
Bujoldin ensimmäiset ammattimaiset novellit ilmestyivät Twilight Zone -lehdessä. Vuonna 1985 Baen-kustantamo osti oikeudet hänen kolmeen ensimmäiseen kirjaansa: Shards of Honor (1986, suom. Kunnian sirpaleita, 2009), The Warrior's Apprentice (1986) ja Falling Free (1988, Nebula-palkinto).
Suomennettu romaani

Kunnian sirpaleita.  ((Shards of Honor, 1986.) Suom. Mervi Hämäläinen)  Myrskykustannus, 2009.  ISBN 978-952-67148-1-3
Palkinnot

Nebula-palkinto 1988: teoksesta Falling Free.
Nebula-palkinto 1989: teoksesta The Mountains of Mourning
Hugo-palkinto 1990: teoksesta The Mountains of Mourning
Hugo-palkinto 1991: teoksesta The Vor Game.
Hugo-palkinto 1992: teoksesta Barrayar.
Hugo-palkinto 1995: teoksesta Mirror Dance.
Hugo-palkinto 2004: teoksesta Paladin of Souls.
Nebula-palkinto 2004: teoksesta Paladin of Souls
Damon Knight Grand Master -arvonimi 2019 saavutuksistaan science fiction- ja fantasiakirjallisuuden alalla.
Hugo-palkinto 2017: sarjasta The Vorkosigan Saga.
Hugo-palkinto 2018: sarjasta World of the Five Gods.
Aiheesta muualla

Kuvia tai muita tiedostoja aiheesta Lois McMaster Bujold Wikimedia Commonsissa
Lois McMaster Bujold Internet Speculative Fiction Database -sivustolla (englanniksi)
Kotisivut (englanniksi)
Lois McMaster Bujold (Arkistoitu – Internet Archive). Myrskykustannus.
Vesa Lehtinen: Lois McMaster Bujold: Miles Vorkosigan -sarja. Aikakone 16.8.2000.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Japani  Tšekki  Australia  Korea  Kroatia  Alankomaat  Puola 
Tieteilijät:  CiNii 
Taiteenala:  MusicBrainz 
Muut:  Europeana  SNAC  IdRef
Jenkki kuningas Arthurin hovissa

| Jenkki kuningas Arthurin hovissa> A Connecticut Yankee in King Arthur’s Court |
| --- | --- |
 Tarinan kuvitusta.
Alkuperäisteos
Kirjailija:  Mark Twain
Kieli:  englanti
Genre:  fiktio aikamatkustus
Julkaistu:  1889
Suomennos
Suomentaja:  Toivo Nelimies
Kustantaja:  Kansanvalta
Julkaistu:  1925
Sivumäärä:  350
Löydä lisää kirjojaKirjallisuuden teemasivulta
Jenkki kuningas Arthurin hovissa (engl. A Connecticut Yankee in King Arthur’s Court) on yhdysvaltalaisen humoristin ja kirjailijan Mark Twainin vuonna 1889 ilmestynyt romaani. Se on hyvin varhainen aikamatkustuksesta kertova romaani ja ilmestyi kuusi vuotta ennen yhtenä tieteis- ja aikamatkustuskirjallisuuden perusteoksista pidettyä H. G. Wellsin Aikakonetta.
Romaani kertoo Hank Morgan -nimisestä 1800-luvulla elävästä miehestä, joka saa iskun päähänsä ja herää vuoden 528 Englannissa. Ennustamalla auringonpimennyksen hän kohoaa Kuningas Arthurin neuvonantajaksi ja ansaitsee arvonimen ”Pomo”.
Hän käy viipymättä taisteluun orjuutta, epä­oikeuden­mukaisuutta ja valtionkirkkoa vastaan sekä perustaa kouluja, tehtaita, puhelinlaitoksen, patentti- ja mainostoimistot, sanomalehtiä sekä protestanttisia seurakuntia. Hän ottaa myös käyttöön muunnellun yhdysvaltalaisen rahajärjestelmän. Hank armahtaa lukemattomia syyttömästi vangittuja, mutta toisaalta myös mestauttaa tylsänä pitämänsä hovinarrin ja huonosti soittavan orkesterin.
Twain on kirjallaan pyrkinyt lopettamaan 1800-luvulla vallinneen ritarien ja keskiajan ylettömän ihannoinnin.
Tay Garnett on ohjannut kirjan pohjalta elokuvan Jenkki kuningas Arthurin hovissa (1949).
Aku Ankka -piirtäjä Don Rosan tarinan Ankka kuningas Arthurin hovissa suomenkielinen nimi on väännös Mark Twainin kirjasta. Myös Don Rosan piirtämässä ja käsikirjoittamassa tarinassa tehdään aikamatka kuningas Arthurin aikaiseen Englantiin.
Aiheesta muualla

A Connecticut Yankee in King Arthur's Court. The complete, fully illustrated text online
Jenkki kuningas Arthurin hovissa Gutenberg-projektissa (englanniksi)
LibriVox: Jenkki kuningas Arthurin hovissa ilmaisena äänikirjana (englanniksi)
Eevan päiväkirja

| Eevan päiväkirja> Eve’s Diary |
| --- | --- |

Alkuperäisteos
Kirjailija:  Mark Twain
Kuvittaja:  Lester Ralph
Kieli:  englanti
Genre:  huumori
Kustantaja:  Harper & Brothers
Julkaistu:  1906
Sivumäärä:  109
Suomennos
Suomentaja:  Ville Hytönen
Kuvittaja:  Lester Ralph
Kustantaja:  Savukeidas
Julkaistu:  2008
Ulkoasu:  nidottu
Sivumäärä:  110
ISBN:  978-952-5500-30-1
Löydä lisää kirjojaKirjallisuuden teemasivulta
Eevan päiväkirja on Mark Twainin vuonna 1906 ilmestynyt humoristinen pienoisromaani. Teos kertoo Aatamista ja Eevasta Eedenissä. Twain kirjoitti teoksen pian vaimonsa kuoleman jälkeen.
Aiheesta muualla

Wikimedia Commonsissa on kuvia tai muita tiedostoja aiheesta .
E-kirja, ei kuvitusta (englanniksi)
E-kirja, Lester Ralphin kuvitus (Gutenberg-projekti) (englanniksi)
Äänikirja LibriVox (englanniksi)
Anna Franck: Eevan päiväkirja. Turun ylioppilaslehti 28.3.2008.
Erkki Kanerva: Rakkaudentunnustus naiselle[vanhentunut linkki]. Turun sanomat 19.2.2008.
Hannu Waarala: Eevan päiväkirja[vanhentunut linkki]. Savon sanomat 25.3.2008.
Jan Blomstedt: Viattomuuden utopia[vanhentunut linkki]. Helsingin sanomat 2.3.2008.
Gordon R. Dickson

| Gordon R>  Dickson |
| --- | --- |
 Gordon R. Dickson.
Henkilötiedot
Syntynyt: 1. marraskuuta 1923
Kuollut: 31. tammikuuta 2001 (77 vuotta)
Kansalaisuus:  Yhdysvallat
Ammatti:  kirjailija
Kirjailija
Tyylilajit:  tieteiskirjallisuus
Palkinnot
 Hugo, Nebula 
Aiheesta muualla
Löydä lisää kirjailijoitaKirjallisuuden teemasivulta
Gordon Rupert Dickson (1. marraskuuta 1923 – 31. tammikuuta 2001) oli yhdysvaltalainen tieteiskirjailija. Hän syntyi Kanadassa, mutta muutti 13-vuotiaana Minneapolisiin. Hän opiskeli Minnesotan yliopistossa ja palveli Yhdysvaltain maavoimissa vuosina 1943–1946.
Dickson on saanut Hugo- ja Nebula-palkinnot.
Childe sykli

Dickson on parhaiten tunnettu Childe sykli -sarjastaan, joka on merkittävimpiä esimerkkejä sotaa käsittelevästä tieteiskirjallisuudesta. Useiden sarjan osien keskiössä on sotataitoinen Dorsai-heimo, joskin isoa osaa näyttelee myös planeetanlaajuinen uskovaisten heimo ja valtava ”Viimeinen Tietosanakirja”.
Dickson, pitkäaikainen astmaatikko, kuoli 77-vuotiaana talvella 2001.
Suomennettuja teoksia

Erehtymisen taito.  ((Tactics of mistake, 1971.) Suomentanut Jari Niittylä. Dorsai-trilogian 1. osa. Galaxy scifi 17)  Book Studio, 1999.  ISBN 951-611-970-0
Sotilas ei kysy.  ((Soldier, ask not, 1967) Dorsai-trilogian 2. osa. Galaxy scifi 18)  Book Studio, 1999.  ISBN 951-611-983-2
Dorsai!.  ((Dorsai!, 1960/1976.) Suomentanut Jari Niittylä Dorsai-trilogian 3. osa. Galaxy scifi 19)  Book Studio, 2000.  ISBN 951-612-015-6
Aiheesta muualla

Gordon R. Dickson Internet Speculative Fiction Database -sivustolla (englanniksi)
Gordon R. Dickson Science Fiction Awards Database -sivustolla (englanniksi)
Santikko, Sauli: Erehtymisen taito. Aikakone 26.10.1999.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Italia  Israel  Yhdysvallat  Japani  Tšekki  Australia  Kroatia  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Henkilöt:  Trove 
Muut:  Europeana  SNAC  IdRef
Julia Quinn

| Julia Quinn |
| --- | --- |
 Quinn voitettuaan Rita-palkinnon vuonna 2008.
Henkilötiedot
Syntynyt: Yhdysvallat
Kansalaisuus:  yhdysvaltalainen
Kirjailija
Tuotannon kieli: englanti
Tyylilajit:  historiallinen romaani
Aiheesta muualla
Kotisivut
Löydä lisää kirjailijoitaKirjallisuuden teemasivulta
Julie Pottinger (s. 1970), kirjailijanimeltään Julia Quinn, on yhdysvaltalainen kirjailija. Hän on kirjoittanut monia suosittuja historiallisia romaaneja, joista tunnetuin on Bridgerton-sarja. Hänen teoksiaan on käännetty 41 kielelle ja ne ovat saavuttaneet New York Timesin bestseller-listan 19 kertaa.
Bridgerton-teokset kertovat englantilaisesta yläluokkaisesta Bridgertonin perheestä, mihin kuuluu leskiäiti ja hänen kahdeksan aakkosjärjestyksessä nimettyä lastaan nimeltään Anthony, Benedict, Colin, Daphne, Eloise, Francesca, Gregory ja Hyacinth. Teokset sijoittuvat 1800-luvun alkuun yrjöjen aikakauden loppupuolelle ja kertovat Bridgertonin sisarusten tosirakkauden etsimisestä ja avioliittojen alkuvaiheista. Toisen suomennetun sarjan Rokesbyn voidaan puolestaan katsoa olevan Bridgerton-teosten esiosa, sillä se kertoo Bridgertonien naapureina asuvan Rokesbyn perheen veljessarjan elämästä 1700-luvun lopulla, ja sijoittuu Bridgertonin perheen vanhempien nuoruuteen.
Quinnin teoksiin perustuva televisiosarja Bridgerton, joka on Chris Van Dusenin luoma ja Shonda Rhimesin tuottama, sai ensi-esityksensä Netflix-suoratoistopalvelussa 25. joulukuuta 2020. Sarjan pääosissa ovat ensimmäisellä kaudella Phoebe Dynevor ja Regé-Jean Page. Sarja keräsi kuukaudessa yli 82 miljoonaa katsojaa ja siitä tuli Netflixin katsotuin sarja. Sarjan toinen kausi sai ensi-esityksensä 25. maaliskuuta 2022, ja sen pääosissa ovat Jonathan Bailey ja Simone Ashley.
Ura

Quinn kirjoitti ensimmäisen romanttisen romaaninsa jo teini-ikäisenä, mutta sitä ei koskaan julkaistu. Quinnilla on tutkinto taidehistoriasta Harvardin yliopistosta. Myöhemmin hän vaihtoi pääainettaan lääketieteeseen ja hänet hyväksyttiin Yalen yliopiston lääketieteelliseen tiedekuntaan, jossa hän opiskeli jonkin aikaa ennen kuin ryhtyi täysipäiväiseksi kirjailijaksi. Hän otti kirjailijanimen käyttöön lääketieteen opintojen vuoksi koska hän halusi pitää urat erillään ja valitsi nimen Quinn sen perusteella, että hänen kirjansa olisivat suositun kirjailijan Amanda Quickin kirjojen läheisyydessä kirjakaupoissa.
Quinn voitti Romance Writers of America -yhdistyksen RITA Award -palkinnot parhaasta historiallisesta romaanista teoksella On the Way to the Wedding vuonna 2007 ja teoksella The Secret Diaries of Miss Miranda Cheever vuonna 2008.
Yksityiselämä

Quinn asuu Seattlessa ja on naimisissa Harvardin yliopistossa opiskeluaikanaan tapaamansa lääkäri Paul Pottingerin kanssa.
Quinnin isä Steve Cotler oli myös kirjailija, joka kirjoitti lastenkirjoja. Cotler ja hänen tyttärensä Ariana Cotler, Quinnin nuorempi sisar, kuolivat rattijuopon aiheuttamassa auto-onnettomuudessa 29.6.2021.
Suomennetut teokset > Bridgerton-teokset

Salainen sopimus.  ((The Duke and I, 2000.) Suomentanut Laura Liimatainen)  Tammi, 2020.  ISBN 9789520426040
Yllättävä rakkaus.  ((The Viscount Who Loved Me, 2000.) Suomentanut Pia Salo)  Tammi, 2021.  ISBN 9789520433642
Naamiaisten kaunotar.  ((An Offer From a Gentleman, 2001.) Suomentanut Susanna Hirvikorpi)  Tammi, 2021.  ISBN 9789520435448
Hurmurin valloitus.  ((Romancing Mister Bridgerton, 2002.) Suomentanut Siiri Hornsby)  Tammi, 2021.  ISBN 9789520440350
Kirjeystävä.  ((To Sir Phillip, With Love, 2003.) Suomentanut Laura Liimatainen)  Tammi, 2021.  ISBN 9789520441029
Vastustamaton kiusaus.  ((When He Was Wicked, 2004.) Suomentanut Laura Liimatainen)  Tammi, 2021.  ISBN 9789520441104
Kätketty perintö.  ((It's In His Kiss, 2005.) Suomentanut Siiri Hornsby)  Tammi, 2021.  ISBN 9789520430559
Väärä sulhanen.  ((On the Way to the Wedding, 2006.) Suomentanut Siiri Hornsby)  Tammi, 2022.  ISBN 9789520441135
Ikuisesti yhdessä.  ((The Bridgertons: Happily Ever After, 2013.) Suomentanut Pia Salo, Siiri Hornsby, Laura Liimatainen, Susanna Hirvikorpi)  Tammi, 2022.  ISBN 9789520443030
Suomennetut teokset > Rokesby-teokset

Bridgerton & Rokesby: Neiti Bridgerton.  (Because of Miss Bridgerton, 2016)  Suomentanut Siiri Hornsby. Tammi, 2022.  ISBN 9789520446208
Bridgerton & Rokesby: Yllätysvaimo.  (The Girl with the Make-Believe Husband, 2017)  Suomentanut Arttu Hägg. Tammi, 2022.  ISBN 9789520446925
Brid­ger­ton & Ro­kes­by: Kaap­pa­rin mor­sian.  (The Other Miss Bridgerton, 2018)  Suomentanut Laura Liimatainen. Tammi, 2023.  ISBN 9789520462741
Brid­ger­ton & Ro­kes­by: Kunniallinen aviomies.  (First Comes Scandal, 2020)  Suomentanut Siiri Hornsby. Tammi, 2023.  ISBN 978-952-04-5014-4
Aiheesta muualla

Virallinen sivusto
Kirjailija suomalaisen kustantajan sivuilla
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Latvia  Tšekki  Kreikka  Korea  Alankomaat  Puola 
Muut:  Europeana  IdRef
Moon Knight (minisarja)

| Moon Knight |
| --- | --- |

Tyyli:   toimintaseikkailu  psykologinen kauhu  supersankari  trilleri 
Kestoaika:  45–54 minuuttia
Luoja(t):  Jeremy Slater
Perustuu:  Doug Moenchin ja Don Perlinin sarjakuvahahmoon Kuuritari
Pääosissa:   Oscar Isaac  May Calamawy  Khalid Abdalla  Ann Akinjirin  David Ganly  Fernanda Andrade  Antonia Salib  Rey Lucas  Karim El-Hakim  F. Murray Abraham  Sofia Danu  Saba Mubarak  Gaspard Ulliel  Ethan Hawke 
Alkuperämaa:  Yhdysvallat
Alkuperäiskieli:  englanti
Verkko:  Disney+
Esitetty:  2022-3-3030. maaliskuuta 2022 –  2022-5-44. toukokuuta 2022
Jaksoja:  6
Tuotanto
Tuottaja(t):  Peter Cameron
Vastaava(t) tuottaja(t):   Kevin Feige  Louis D’Esposito  Victoria Alonso  Brad Winderbaum  Grant Curtis  Oscar Isaac  Mohamed Diab  Jeremy Slater 
Ohjaaja(t):   Mohamed Diab  Justin Benson  Aaron Moorhead 
Säveltäjä(t):  Hesham Nazih
Leikkaaja(t):   Cedric Nairn-Smith  Joan Sobel  Ahmed Hafez 
Kuvaaja(t):   Gregory Middleton  Andrew Droz Palermo 
Tuotantoyhtiö(t):  Marvel Studios
Levittäjä:  Disney Media Distribution
Budjetti:  147,9 miljoonaa dollaria
Aiheesta muualla
IMDb 
Moon Knight on yhdysvaltalainen Jeremy Slaterin luoma Disney+-tilausvideopalveluun julkaistu psykologinen kauhutrilleri ja supersankarisarja, joka perustuu Marvel Comicsin Kuuritari-sarjakuvahahmoon. Se on Marvel Cinematic Universen (MCU) kuudes Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Slater toimi sarjan pääkäsikirjoittajana ja Mohamed Diab johti sarjan ohjaajien tiimiä.
Sarjan pääosassa on Oscar Isaac, joka esittää Marc Spectoria / Kuuritaria ja Steven Grantia / Herra Knightia, kahta dissosiatiivisesta identiteettihäiriöstä kärsivän miehen identiteettiä. Sarjassa näyttelevät myös May Calamawy, Khalid Abdalla, Ann Akinjirin, David Ganly, Antonia Salib, Fernanda Andrade, Rey Lucas, Karim El-Hakim, F. Murray Abraham, Sofia Danu, Saba Mubarak, Gaspard Ulliel ja Ethan Hawke. Sarja julkistettiin virallisesti elokuussa 2019 D23 Expo -messuilla ja Slater palkattiin marraskuussa. Diab palkattiin lokakuussa 2020, Justin Bensonin ja Aaron Moorheadin liittyessä muiksi ohjaajiksi tammikuussa 2021, jolloin myös Isaacin roolivalinta vahvistettiin. Kuvaukset alkoivat Budapestissä huhtikuun 2021 lopulla ja sijoittuivat myös Jordaniaan, Sloveniaan sekä Atlantaan. Kuvaukset päättyivät lokakuussa 2021.
Moon Knight koostuu kuudesta jaksosta, jotka julkaistiin Disney+:aan osana MCU:n neljättä vaihetta 30. maaliskuuta – 4. toukokuuta 2022. Sarja sai erittäin positiivisen vastaanoton, kriitikoiden kehuessa näyttelijöiden (erityisesti Isaacin, Calamawyn ja Hawken) roolisuorituksia, sarjan synkempää sävyä aiempiin MCU-tarinoihin verrattuna, sekä sen tapaa käsitellä dissosiatiivista identiteettihäiriötä.
Juoni

National Galleryn museokaupan myyjä Steven Grant saa tietää olevansa Marc Spectorin, dissosiatiivisesta identiteettihäiriöstä kärsivän palkkasoturin toinen identiteetti, ja päätyy tämän kanssa selvittämään enneadeihin, muinaisessa Egyptissä jumalina palvottuihin olentoihin, liittyvää vaarallista mysteeriä.